મુલાયમ સિંહ યાદવે મીડિયાને નિવેદન આપતાં કહ્યું હતું કે, અખિલેશ તો મારો પુત્ર છે, એની સાથે મને કોઇ સમસ્યા નથી. ખામી અખિલેશમાં નહીં પરંતુ સપા પાર્ટીમાં બેઠેલા કેટલાક લોકોમાં છે. મારા પુત્ર અને મારી વચ્ચે કોઇ મતભેદ નથી, હું સપાનો સુપ્રીમો છું અને શિવપાલ પ્રદેશ પ્રમુખ. ચૂંટણી બાદ જો ઉત્તર પ્રદેશમાં સપાની સરકાર બનશે તો અખિલેશ યાદવ જ મુખ્યમંત્રી બનશે. તેમણે એમ પણ ઉમેર્યું હતું કે આ બધા વિવાદો માટે માત્ર એક વ્યક્તિ જવાબદાર છે. મુલાયમ સિંહ યાદવે અહીં પોતાના પિતારઇ ભાઇ અને રાજ્યસભાના સભ્ય રામગોપાલ યાદવ તરફ ઇશારો કર્યો હતો, જેમને તેમણે પાર્ટીમાંથી 6 વર્ષ માટે બહાર કાઢ્યા છે.